CELEX: C2006/294/125
Language: fi
Date: 2006-12-02 00:00:00
Title: Asia T-288/06: Kanne 18.10.2006 — Huta Częstochowa v. Euroopan yhteisöjen komissio

2.12.2006   
            
            
               FI
            
            
               Euroopan unionin virallinen lehti
            
            
               C 294/63
            
         Kanne 18.10.2006 — Huta ”Częstochowa” v. Euroopan yhteisöjen komissio
   (Asia T-288/06)
   (2006/C 294/125)
   Oikeudenkäyntikieli: puola
   Asianosaiset
   
      Kantaja: Huta ”Częstochowa” S.A. (edustajat: oikeudelliset neuvonantajat Cz. Sadkowski ja D. Sałajewski)
   
      Vastaaja: Euroopan yhteisöjen komissio
   Vaatimukset
   
               —
            
            
               Huta ”Częstochowa” S.A:lle myönnetystä valtiontuesta nro C 20/04 (ex NN 25/05) 5.7.2005 tehdyn komission päätöksen 3 artiklan 2 kohdan 2 alakohta on kumottava.
            
         Oikeudelliset perusteet ja pääasialliset perustelut
   Kantaja vaatii ensimmäisen oikeusasteen tuomioistuinta kumoamaan valtiontuesta nro C 20/04 (ex NN 25/05) 5.7.2005 tehdyn komission päätöksen, jonka 3 artiklan 1 kohdassa todetaan Puolan Huta ”Częstochowa” S.A:lle vuodesta 1997 toukokuuhun 2002 toimintatukena ja työvoiman rakenneuudistusta koskevana tukena myöntämä tuki yhteismarkkinoille yhteensopimattomaksi. Päätös annettiin kantajalle tiedoksi 21.8.2006. Riidanalaisen päätöksen 3 artiklan 2 kohdassa komissio velvoitti Puolan toteuttamaan kaikki tarvittavat toimenpiteet periäkseen sääntöjenvastaisesti myönnetyt tuet takaisin kyseisessä säännöksessä mainituilta yrityksiltä, joista yksi oli kantaja. Tämän päätöksen mukaan kaikki säännöksessä mainitut yritykset ovat yhteisvastuullisesti vastuussa tämän tuen takaisinsaannista, joka on toteutettava viipymättä ja kansallisen oikeuden menettelysäännösten mukaisesti. Tälle määrälle on suoritettava korkoa tuen saamisesta sen tosiasialliseen takaisinmaksuun saakka komission asetuksen (EY) N:o 794/2004 V luvussa olevien säännösten mukaisesti (1).
   Kantaja esittää kanteensa tueksi seuraavat kanneperusteet:
   
               —
            
            
               EY 87 ja EY 88 artiklan sekä Euroopan yhteisön perustamissopimuksen 93 artiklan soveltamista koskevista yksityiskohtaisista säännöistä 22.3.1999 annetun neuvoston asetuksen (EY) N:o 659/1999 (2) 7 artiklan 5 kohdan rikkominen, koska komissio on katsonut, että se voi edellä mainittujen määräysten ja säännösten perusteella tehdä sellaisen päätöksen, jossa määritellään jäsenvaltion ennen liittymistään myöntämä tuki yhteismarkkinoille soveltumattomaksi tueksi siitäkin huolimatta, että kyseistä tukea ei enää myönnetty sen jälkeen kun Puola oli liittynyt Euroopan unioniin, ja koska samoin päätöksessä vahvistettiin, että palautettavaan summaan on lisättävä korot, jotka lasketaan koko ajalta, tuen myöntämisestä Huta ”Częstochowa” S.A:lle sen tosiasialliseen takaisinmaksuun saakka. Kantaja väittää, ettei vuosina 1997–2002 myönnettyä tukea, jota ei ole jatkettu Puolan Euroopan unioniin liittymisen jälkeen, voida pitää EY 87 artiklan perusteella yhteismarkkinoille soveltumattomana tukena, koska se ei ole voinut vaikuttaa jäsenvaltioiden väliseen kauppaan ennen 1.5.2004 eli ennen kuin Puola liittyi Euroopan unioniin, kun Puolan markkinat eivät vielä muodostaneet osaa yhteisön sisäisistä markkinoista. Kantaja väittää lisäksi, että koska liittymissopimuksen (3) pöytäkirjan N:o 8, joka koskee Puolan terästeollisuuden rakenneuudistusta, liitteessä 1 ei mainita kantajaa, suurin osa tämän pöytäkirjan määräyksistä ei koske kantajaa.
            
         
               —
            
            
               Komission asetuksen (EY) N:o 794/2004 9 artiklan 4 kohdan rikkominen, koska päätöksessä ei vahvisteta takaisinmaksettavalle valtiontuelle korkoprosenttia. Samalla kantajan mukaan olisi komission ja Puolan pitänyt olla yhteistyössä tällä alalla siten, että se olisi heijastunut joko tässä riidanalaisessa päätöksessä tai muussa komission päätöksessä, koska Puolassa ei ollut ennen sen liittymistä pankkienvälisiä viiden vuoden swap-korkoja.
            
         
      (1)  Euroopan yhteisön perustamissopimuksen 93 artiklan soveltamista koskevista yksityiskohtaisista säännöistä annetun neuvoston asetuksen (EY) N:o 659/1999 täytäntöönpanosta 21.4.2004 annettu komission asetus (EY) N:o 794/2004 (EUVL L 140, s. 1).
   
      (2)  EUVL L 83, s. 1.
   
      (3)  Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan, Slovakian tasavallan välillä Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisestä Euroopan unioniin 23.4.2003 tehty sopimus (EUVL L 140, s. 1).